 SINTEZA 
la proiectul de lege pentru modificarea Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon, 
aprobat prin Legea nr. 852/2002
(nr. unic 389/MM/2026)


	Nr. crt.
	Participantul la avizare, consultare publică, expertizare
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	1.
	Cancelaria de Stat
Aviz nr. 14-69-4868 din 29.04.2026
	Pct. 32 care completează proiectul cu punctele 27-32, la noul punct 29 textul „asupra activității de întreprinzător” se va exclude, având în vedere modificarea denumirii legii prin Legea nr. 95/2024 pentru modificarea unor acte normative.
Totodată, precizăm că Legea nr. 131/2012 privind controlul de stat utilizează exclusiv noțiunile de „control”, „control inopinat” și „control planificat”, neutilizând termenul de „verificări”. Astfel, în vederea asigurării uniformizării terminologice cuvântul „verificări” urmează a fi substituit cu cuvântul „control”.
În aceeași ordine de idei, punctul 31 urmează a fi reformulat prin prisma prevederilor art. 19 din legea menționată, având în vedere că acesta reglementează condițiile de efectuare a controlului inopinat.
Astfel, punctul 31 urmează a fi redat în următoarea redacție:
„31. Controalele inopinate se inițiază și se efectuează în temeiurile și condițiile stabilite de Legea nr. 131/2012 privind controlul de stat”.
	Se acceptă.
Proiectul a fost modificat.

	
	
	Suplimentar, se va ține cont și de prevederile art. 4 alin. (8) din Legea nr.131/2012 privind controlul de stat, organul de control este obligat să păstreze toate documentele ce țin de realizarea controlului (delegația de control, procesele verbale de control, copiile documentelor anexate și alte acte) timp de 7 ani.
	Se acceptă.
Proiectul a fost modificat.

	
	
	Adițional, menționăm că punctul 32 este formulat într-o formă generală, care nu asigură claritate. În acest sens, se consideră necesară reformularea acestora, în vederea redării într-o formă mai clară și previzibilă.
	Se acceptă.
Proiectul a fost modificat.

	2.
	Grupul de lucru al comisiei de stat pentru reglementarea activității de întreprinzător Opinia expertului 





























































































Scr. Nr. 38-78-5096 din 05.05.2026
	Proiectul de act normativ
Proiectul prevede noțiunea operațiuni de carantină – tratament aplicat pentru a preveni pătrunderea, aclimatizarea sau proliferarea paraziților supuși carantinei, inclusiv a bolilor, ori pentru a asigura controlul oficial al acestor paraziți sau boli în cazul în care: a) controlul oficial este efectuat sau autorizat de către Agenția Națională pentru Siguranța Alimentelor (p. 4). Pentru a evita situații de interpretări în sensul necesității obținerii unui act permisiv, se recomandă substituirea cuvântului „autorizat” cu cuvântul „dispus” sau excluderea cuvintelor „sau autorizat” în cazul în care doar ANSA efectuează controalele respective. 

	Se acceptă.
Proiectul a fost modificat.

	
	
	La p.6.3 și 6.4 sunt propuse modificări pentru același subpunct 2) al punctului 41 din Regulament și se recomandă expunerea unei redacții noi a subpunctului 2). Recomandare valabilă și pentru pp. 6.6 – 6.8, care conțin propuneri de modificări ale subpunctului 3) al punctului 41. 

	Se acceptă.
Proiectul a fost modificat.

	
	
	La p. 7, prevederile p. 410 stabilesc că evidențele menționate la pct. 49 se păstrează de către producători, importatori și distribuitori pentru o perioadă de minimum 5 ani de la data producerii, introducerii pe piață, furnizării sau primirii și se prezintă, la solicitare, autorităților publice competente în domeniul protecției mediului, cu respectarea confidențialității informațiilor conținute. Pentru a evita dublări în reglementarea activității de întreprinzător, se recomandă de prevăzut prezentarea informației doar unei singure autorități, așa cum este stabilit la pp. 44 și 47.
	Se acceptă.
Proiectul a fost modificat.

	
	
	La p. 11.4 este prevăzut că obligația de remediere nu aduce atingere interdicției de utilizare a respectivelor substanțe, iar recuperarea acestora poate fi realizată doar în cazurile reglementate expres de legislația aplicabilă. Se recomandă concretizarea prevederilor respective referitor la legislația aplicabilă. 
	Se acceptă.
Proiectul a fost modificat.

	
	
	La p. 14 prevederile p. 81 și 82 stabilesc că în cazul în care are loc recuperarea acestor substanțe, aceasta se efectuează exclusiv de către persoane fizice certificate corespunzător. Se recomandă de prevăzut norme de trimitere la prevederile Regulamentului sau a altui act normativ, care stabilește certificarea respectivă. Recomandare valabilă și pentru pp. 19 și 20 din proiect.
	Se acceptă.
Proiectul a fost modificat.
Cu referire la pct. 20 din proiect, menționăm că în textul actual al pct. 111 trimiterea la HG 483/2019 deja există.

	
	
	La p. 22 prevederile p. 136 stabilesc că Agenția de Mediu și/sau Serviciul Vamal solicită, după caz, un certificat care atestă natura sau compoziția substanțelor ce urmează a fi importate sau exportate, precum și copia actului permisiv emis de țara importatoare sau exportatoare. Prevederile respective pot crea interpretări diferite și se recomandă de prevăzut norme mai detaliate și mai concrete referitor la documentele respective și la care autoritate se prezintă. În special de accentuat referitor la faptul că aceste documente se prezintă dacă sunt obligatorii în țările importatoare sau exportatoare.
	Se acceptă.
Proiectul a fost modificat.

	
	
	La p. 24 prevederile p. 145 stabilesc că importatorii și exportatorii de haloni, în condițiile prevăzute la pct. 4¹ subpct. 4), prezintă Serviciului Vamal, la momentul depunerii declarației vamale pentru punerea în liberă circulație sau pentru export, un certificat de conformitate, verificat de Agenția de Mediu, care atestă identitatea chimică a halonului, forma în care este introdus pe piață (substanță pură sau în amestec), statutul său (nou produs, recuperat, reciclat sau regenerat), precum și faptul că acesta este destinat exclusiv utilizărilor critice stabilite în anexa nr. 9. Se recomandă de prezentat în Nota de fundamentare informația referitor la acest certificat de conformitate. Recomandare valabilă și pentru p. 146 referitor la copia declarației de conformitate.
	Se acceptă.
Nota de fundamentare a fost completată în conformitate cu recomandarea.

	
	
	Nota de fundamentare
Condițiile ce au impus elaborarea proiectului actului normativ
La sub punctului 2.1 se va menționa doar informația referitor la temeiul legal sau raționamentul intervenției. Altă informație poate să se regăsească la alte compartimente, în special la „Identificarea opțiunilor” fără a admite dublări. 
La subpunctul 2.2 este prevăzut, că problema principală constă în impactul negativ continuu al utilizării HCFC asupra mediului și sănătății umane, ca urmare a degradării stratului de ozon și expunerii la radiații ultraviolete, precum și creșterii emisiilor de gaze cu efect de seră ce conduc la amplificarea episoadelor de vreme extremă. De asemenea, este revăzut că în Republica Moldova, Programul de suprimare eșalonată a hidroclorfluorcrburilor halogenate pentru anii 2016-2040, aprobat prin HG nr.856/2016, prevede reducerea cu 97,5% a consumului de HCFC până în anul 2030 și scoaterea completă din uz a acestora până în anul 2040. În acest context, se recomandă de prezentat informații referitor la angajamentele altor state referitor la reducerea consumului de HCFC și dacă sunt state care nu și-au asumat așa angajamente, inclusiv ponderea statelor în consumul de HCFC. De asemenea, la acest sub punct se va expune numărul estimativ de agenți economici, care vor fi obligați să se conformeze cerințelor prevăzute de proiect.
	Se acceptă.
Nota de fundamentare a fost modificată.

	
	
	Obiectivele urmărite și soluțiile propuse 
La acest compartiment este prevăzut, că obiectivul general al proiectului constă în consolidarea și modernizarea cadrului normativ național privind substanțele care diminuează stratul de ozon. Informația respectivă nu este relevantă, deoarece se referă la instrument de soluționare a problemei. Se recomandă de menținut doar obiectivele specifice, totodată menționăm că nu toate din ele sunt expuse în mod măsurabil și fixat în timp. De asemenea, se vor expune rezultatele scontate după adoptarea și implementarea actului normativ
	Se acceptă.
Nota de fundamentare a fost modificată.

	
	
	Analiza impactului de reglementare
La sub punctul 4.3 este prevăzut, că proiectul nu introduce obligații noi pentru agenții economici, ci clarifică și consolidează cerințele existente. Totuși, unele prevederi pot genera costuri, spre exemplu la p. 14 Regulamentul se completează cu p. 81, care prevede, că începând cu 1 ianuarie 2030, proprietarii de clădiri și antreprenorii se asigură că, în cadrul activităților de renovare, reabilitare sau demolare care implică îndepărtarea panourilor de spumă ce conțin substanțe care distrug stratul de ozon enumerate în anexa nr. 1, emisiile sunt evitate, în măsura posibilului, prin tratarea spumelor sau a substanțelor conținute de acestea într-un mod care să asigure distrugerea substanțelor respective. În cazul în care are loc recuperarea acestor substanțe, aceasta se efectuează exclusiv de către persoane fizice certificate corespunzător. Prevederi similare se regăsesc și la p. 82. Se recomandă prezentarea costurilor care vor fi suportate de mediului de afaceri pentru asigurarea conformității cu obligațiile respective, cât și cu alte obligații
	Se acceptă.
Nota de fundamentare a fost modificată.

	
	
	Avizarea și consultarea publică a proiectului actului normativ
La acest compartiment se recomandă prezentarea informației detaliate referitor la organizarea consultărilor publice a proiectului și Notei de fundamentare cu reprezentanții mediului de afaceri, fiind expuse rezultatele acestor consultări.
	Se acceptă.
Nota de fundamentare a fost modificată.

	
	
	Proiectul a fost susținut condiționat în cadrul ședinței Grupului de lucru din 05.05.2026. Concluzie: Proiectul se susține cu obiecții și recomandări.
	S-a luat act.

	3.
	Ministerul Apărării
Aviz nr. 11-706 din 04.05.2026
	Lipsa de propuneri și obiecții.
	S-a luat act.

	4.
	Centrul de Armonizare a Legislației
Aviz nr. 31/02-126-4974 din 04.05.2026
	Observații de compatibilitate cu Regulamentul (UE) 2024/590
Proiectul național nu a asigurat transpunerea art. 27 din Regulamentul UE, care impune stabilirea obligatorie de sancțiuni pentru neîndeplinirea obligațiilor ce rezultă din actul UE și care trebuie să fie ”efective, proporționale și cu efect de descurajare” și să țină seama în mod corespunzător de anumite aspecte. Potrivit, Tabelului de concordanță, transpunerea acestei norme UE urmează a fi realizată prin modificarea Codului Contravențional nr. 218/2008, acțiune care nu este planificată prin PNA 2025-2029, aprobat prin HG nr. 306/2025.
	S-a luat act.
Modificarea Codului Contravențional se realizează anual de către Ministerul Justiției, la propunerile înaintate de către autoritățile centrale. Sancțiunile menționate în actul UE au fost propuse spre includere în CC, care este în proces de actualizare. Conform PNA, Codul Contravențional urmează a fi modificat în anul 2026.

	
	
	Proiectul național, cât și Legea nr. 852/2002 nu asigură transpunerea unor norme obligatorii din actul UE, care, la moment, nu pot fi transpuse/implementate de RM și vor deveni direct aplicabile din data aderării la UE. Așadar, aceste prevederi urmează a fi calificate de Tabelul de concordanță ca „Prevederi UE netranspuse”, cu explicația aplicării directe din data aderării la UE, după cum urmează: art. 16 și Anexa VII, care se referă la instituirea de către Comisie a unui sistem electronic de licențiere pentru importul și exportul substanțelor care diminuează stratul de ozon și al produselor care le conțin, regimul de acordare și valabilitate a licențelor, obligațiile de raportare și verificare ale întreprinderilor, competențele de control și schimb de informații ale Comisiei și autorităților naționale, precum și interconectarea sistemului cu platformele vamale ale UE; art. 23, care stabilește obligația statelor membre de a raporta anual Comisiei informații privind utilizarea halonilor și cazurile de comerț ilegal, precum și competența Comisiei de a stabili formatul raportării și de a modifica cerințele de raportare în funcție de deciziile părților la Protocol și art. 24, care stabilește raportarea de către întreprinderi în adresa Comisiei.
	Se acceptă.


	
	
	Obiecții privind clauza de armonizare
Proiectul național se va completa cu clauza de armonizare, în următoarea redacție:
„Prezenta Lege transpune parțial (transpune: art.1, art. 2; art. 3 pct. 1 - 16, pct. 18 și pct. 19; art. 4; art. 5; art. 6 (1); art. 7 (1) și (2); art. 8 (1) - (6); art. 9 (1) și (2); art. 10 (1); art. 11; art. 12; art. 13; art. 14 (1) și (3); art. 15; art. 16 (2), (9) - (12); art. 17; art. 19 (1); art. 20 (1) - (6); art. 21; art. 24 (1) și (2); art. 25 (1), (2) și (4); art. 26 (1) - (5) și Anexa I, II, III, V și VI) Regulamentul (UE) 2024/590 al Parlamentului European și al Consiliului din 7 februarie 2024 privind substanțele care diminuează stratul de ozon și de abrogare a Regulamentului (CE) nr. 1005/2009, CELEX: 32024R0590, publicat în Jurnalul Oficial al Uniunii Europene L 2024/590 din 20 februarie 2024”.
Clauza de armonizare existentă a Legii nr. 852/2002 (Art. I, pct. 1 din proiect) se va exclude din textul Regulamentului și se va expune după clauza de adoptare a Legii, în următoarea redacție:
Prezenta Lege transpune parțial Regulamentul (UE) 2024/590 al Parlamentului European și al Consiliului din 7 februarie 2024 privind substanțele care diminuează stratul de ozon și de abrogare a Regulamentului (CE) nr. 1005/2009, CELEX: 32024R0590, publicat în Jurnalul Oficial al Uniunii Europene L 2024/590 din 20 februarie 2024”.
	Se acceptă.
Proiectul a fost modificat.


	
	
	Obiecții privind tabelul de concordanță
La compartimentul 1 se va indica după cum urmează: Regulamentul (UE) 2024/590 al Parlamentului European și al Consiliului din 7 februarie 2024 privind substanțele care diminuează stratul de ozon și de abrogare a Regulamentului (CE) nr. 1005/2009, CELEX: 32024R0590, publicat în Jurnalul Oficial al Uniunii Europene L 2024/590 din 20 februarie 2024.
	Se acceptă.



	
	
	La compartimentul 9 se va indica articolul/punctul/Anexa din Legea nr. 852/2002, care transpune prevederile art. 7 (1); art. 8 (1); art. 13 (1) lit. (b), (c) și (j); art. 14 (1) lit. (a) și (c); art. 20 (1); art. 21 (1), (3), (4) și ultimul paragraf al art. 7; Anexa IV din actul UE.
	Se acceptă.



	
	
	La compartimentul 8 pentru art. 16, art. 23, art. 24 și Anexa VII se va indica calificativul „Prevederi UE netranspuse”, iar la compartimentul 9, motivul aplicării directe din data aderării la UE.
	Se acceptă.



	
	
	Concluzii
Ca urmare a expertizei de compatibilitate realizate, se va asigura revizuirea instrumentelor de armonizare (clauza de armonizare și Tabelul de concordanță) prin prisma celor expuse supra.
	Se acceptă.



	5. 
	Ministerul Energiei
Aviz nr. 04-1144 din 06.05.2026
	Lipsa de propuneri și obiecții.
	S-a luat act.

	6.
	Ministerul Educației și Cercetării
Aviz nr. 11/104/26 din 05.05.2026
	Pentru descrierea modificărilor stratului de ozon sub acțiunea hidrocarburilor halogenate, se propune utilizarea unitară a unuia dintre termenii: „distruge”, „diminuează” sau „degradează”, ori a formelor derivate ale acestora;

	Nu se acceptă.
Utilizarea diferită a termenilor nu constituie o neuniformitate, ci reflectă alinierea la surse juridice distincte: în legislația națională este consacrat termenul „distrugere”, în timp ce cadrul normativ al Uniunii Europene utilizează preponderent noțiunea de „diminuare” a stratului de ozon. În contextul armonizării legislației, utilizarea ambilor termeni este justificată și necesară pentru a asigura coerența atât cu terminologia națională existentă, cât și cu cea europeană.

	
	
	Noțiunea „intermediari de sinteză” se propune a fi reformulată: substanțe care pot distruge stratul de ozon, dar care suferă transformări chimice în cadrul unui proces cu modificarea completă a compoziției originale, motiv pentru care emisiile lor sunt neglijabile;
Noțiunea „hidroclorofluorocarburi” se propune a fi utilizată și sub denumirea „hidrocarburi clorurate și fluorurate”;
Noțiunea „haloni” se propune a fi înlocuită cu „hidrocarburi halogenate”;
Noțiunea „clorofluorocarburi (CFC)” se propune a fi înlocuită cu „hidrocarburi clorurate și fluorurate”;
Noțiunea „hidrobromfluorocarburi (HBrFC)” se propune a fi înlocuită cu „hidrocarburi bromurate și fluorurate”;

	Nu se acceptă.
Propunerile de substituire a noțiunilor „hidroclorofluorocarburi”, „haloni”, „clorofluorocarburi (CFC)” și „hidrobromfluorocarburi (HBrFC)” cu denumiri generice (de tip „hidrocarburi clorurate și fluorurate”, „hidrocarburi halogenate” etc.) nu pot fi acceptate, întrucât termenii utilizați în proiect sunt consacrați la nivel internațional și european, inclusiv în cadrul Protocolului de la Montreal și al Regulamentului (UE) 2024/590.
Acești termeni desemnează clase specifice de substanțe, clar delimitate din punct de vedere chimic și normativ, fiind utilizați inclusiv în anexele regulamentului, unde substanțele sunt enumerate explicit, cu formule chimice și indicatori specifici. Înlocuirea lor cu denumiri generice ar extinde nejustificat sfera noțiunilor, ar crea ambiguități și ar afecta corelarea dintre textul normativ și anexe.
Totodată, utilizarea terminologiei standardizate este esențială pentru asigurarea coerenței cu obligațiile internaționale ale Republicii Moldova și pentru aplicarea corectă a mecanismelor de control, raportare și monitorizare prevăzute de legislația în domeniu.


	
	
	În Anexa nr. 2, compartimentul „Substanța” se propune a fi divizat în două compartimente: „Formula chimică” și „Denumirea chimică”;

	Se acceptă.
Proiectul a fost modificat.

	
	
	Expresia „emisii fugitive și emisii de substanțe reglementate” se propune a fi reformulată în „emisii fugitive și emisii reglementate de substanțe”.

	Nu se acceptă.
Propunerea de reformulare nu poate fi acceptată, întrucât modifică sensul juridic al expresiei. Formularea „emisii fugitive și emisii de substanțe reglementate” distinge corect între tipul emisiilor (emisii fugitive) și obiectul acestora (substanțe reglementate), acoperind astfel toate emisiile de substanțe reglementate, indiferent de natura lor.
În schimb, formularea propusă – „emisii fugitive și emisii reglementate de substanțe” – este ambiguă și poate fi interpretată în sensul că doar anumite emisii ar fi „reglementate”, nu substanțele în sine. Aceasta schimbă logica normei și poate restrânge nejustificat domeniul de aplicare.
Prin urmare, formularea actuală este mai clară și corespunde terminologiei utilizate în domeniul protecției mediului.


	
	MIDR
Aviz nr. 21-2446 din 06.05.2026
	Lipsa de propuneri și obiecții.
	S-a luat act.

	
	I.P. ONIPM
Aviz nr. 296-26 din 07.05.2026
	Lipsa de propuneri și obiecții.
	S-a luat act.

	
	MAIA
Aviz nr. 202 PLP-1342 din 08.05.2026
	Referitor la modificarea propusa la punctul 41 prin completarea cu subpunctul 5), considerăm necesară revizuirea textului pentru a asigura atât o transpunere fidelă a regulamentului european, cât și o corelare cu cadrul legislativ național în domeniul protecției a plantelor. Textul actual, conform căreia utilizarea bromurii de metil nu trebuie să „aducă atingere” legislației naționale, este mult prea generală și poate genera ambiguități în aplicare. 
Având în vedere toxicitatea ridicată și regimul strict de control al acestei substanțe, utilizarea ei temporară trebuie să fie condiționată explicit de obținerea unei permisiuni sau autorizații conform procedurilor de urgență deja existente. 
În acest sens, textul trebuie să facă trimitere directă la situații de urgență prevăzute la art. 32 din Legea nr. 403/2023, care reglementează derogările de 120 de zile în situații în care sănătatea plantelor este amenințată.
	Se acceptă.
Proiectul a fost modificat.


	
	Ministerul Finanțelor
Aviz nr. 09/2-03/ 322/ 724 din 08.05.2026
	pe tot parcursul textului, cuvintele „poziția tarifară” se vor substitui cu textul „codul NC” la forma gramaticală corespunzătoare
	Se acceptă.
Proiectul a fost modificat.

	
	
	la pct. 4, la noțiunea „import”, cuvintele „regimurile vamale prevăzute” se vor substitui cu cuvintele „regimul vamal prevăzut”, iar cifrele „195” se vor exclude, or conform Codului vamal punerea în liberă circulație (importul) este prevăzut la art.192
	Se acceptă.
Proiectul a fost modificat.

	
	
	la noțiunea „introducere pe piață”, textul „Importul pe teritoriul vamal național, ce include eliberarea din vamă în vederea liberei circulații pe teritoriul țării, se consideră introducere pe piață”, se va exclude
	Se acceptă.
Proiectul a fost modificat.

	
	
	la pct. 7, subpct. 4 3 sintagma „de către Serviciul Vamal” se va exclude, or rechemarea de pe piață a mărfurilor nu ține de competența autorității vamale, ci a autorității de supraveghere a pieței, conform anexei nr. 1 din Legea nr. 162/2023
	Se acceptă.
Proiectul a fost modificat.

	
	
	la pct. 24, subpct. 141 cuvântul „declarant” se va substitui cu cuvântul „destinatar”
	S-a luat act.
Cuvântul ”declarantul” nu a fost substituit cu cuvântul ”destinatarul”, deoarece în Regulamentul UE este utilizat expres ”declarantul”. Substituirea termenului „declarant” cu „destinatar” ar genera o disociere între titularul obligațiilor vamale și persoana vizată de normă, ceea ce ar crea incertitudine juridică și dificultăți în aplicarea reglementării.

	
	
	la pct. 33 prin care se modifică Anexa nr. 1, nr. crt. 22,65,96,97,98 din LISTA substanțelor chimice a căror utilizare este reglementată de Protocolul de la Montreal și pozițiile tarifare ale acestora conform Nomenclaturii combinate a mărfurilor vor avea următorul cuprins:
	22
	Grupa VI
	Bromură de metil
	CH3Br
	Bromometan
	2903 61 000
	0,6 
	2,43

	65
	
	HCFC-132
	C2H2F2Cl2
	Dicloro-
difluoroetan
	2903 79 300
	0,050
	122

	96
	2903 71 000
2903 79 800
	
	
	
	3827 11 000
	
	

	97
	de la 2903 76 100
până la 2903 76 900
	
	
	
	3827 20 000
	
	

	98
	2903 14 000
2903 19 000
2903 39 110
2903 79 300
	
	
	
	3827 13 000
3827 14 000
3827 40 000
3827 12 000
3827 31 000
3827 32 000
3827 39 000
	
	



	Se acceptă.
Proiectul a fost modificat.

	
	MDED
Aviz nr. 03-1562 din 08.05.2026
	La pct.3- referitor la modificarea pct. 2 cu următorul cuprins „domeniul de aplicare al regulamentului îl constituie substanțele care distrug stratul de ozon specificate în anexele nr.1 și nr.2 la regulament, precum și izomerii acestora, în stare pură sau conținute în amestecuri, precum și produsele și echipamentele, inclusiv părțile acestora, care conțin astfel de substanțe sau a căror funcționare se bazează pe acestea”. Constatăm că domeniul de aplicare se completează cu produsele și echipamentele, inclusiv părțile acestora, care conțin astfel de substanțe.
Subsecvent, la pct.23, subpct. 23.1 se face referință la Legea nr.162/2023 privind supravegherea pieței și conformitatea produselor, astfel considerăm necesar revizuirea referinței la această lege, deoarece aceasta are o aplicare limitată și nu se extinde aspra noțiunilor generale cum ar fi „produsele și echipamentele, inclusiv părțile acestora…”.
	S-a luat act.
Referința la Legea nr. 162/2023 privind supravegherea pieței și conformitatea produselor este menținută, întrucât aceasta reprezintă cadrul normativ general care stabilește autoritățile competente și mecanismele aplicabile supravegherii pieței pentru produsele introduse pe piața Republicii Moldova.
În conformitate cu art. 1 alin. (1) din Legea nr. 162/2023, aceasta se aplică produselor care intră sub incidența reglementărilor tehnice ce transpun legislația Uniunii Europene. Totodată, potrivit art. 1 alin. (3), legea stabilește cadrul aplicabil controalelor privind produsele care intră pe piața Republicii Moldova.
Noțiunea de „produse care intră pe piața Republicii Moldova” include produsele provenite din alte state, destinate introducerii pe piața Republicii Moldova sau utilizării ori consumului pe teritoriul Republicii Moldova, după punerea în liberă circulație. Prin urmare, cadrul legal menționat nu conține limitările invocate în obiecție și este aplicabil produselor și echipamentelor care conțin substanțe care distrug stratul de ozon, în măsura în care acestea fac obiectul introducerii pe piață. 
Astfel, autoritățile vamale și autoritățile competente de supraveghere a pieței, desemnate potrivit legislației privind supravegherea pieței și conformitatea produselor, asigură respectarea interdicțiilor și restricțiilor aplicabile importului și introducerii pe piață a produselor și echipamentelor care conțin substanțe care distrug stratul de ozon sau a căror funcționare se bazează pe astfel de substanțe.
Referința la Legea nr. 162/2023 este necesară pentru identificarea autorităților competente de supraveghere a pieței și pentru aplicarea măsurilor specifice de supraveghere a pieței prevăzute de Regulamentul (UE) 2024/590.

	
	
	La pct.4- la noțiunea „operațiuni de carantină”, lit.a) se menționează despre controlul oficial efectuat sau autorizat de către Agenția Națională pentru Siguranța Alimentelor, astfel apare riscul unor interpretări privind necesitatea obținerii unui act permisiv. În acest sens recomandăm substituirea/excluderea cuvântului „autorizat”, în cazul în care controlul este realizat exclusiv de către autoritatea competentă.
	Se acceptă.
Proiectul a fost modificat.
Cuvântul ”autorizat” a fost exclus.

	
	
	La pct.7- la prevederile de la pct. 410 se stabilește obligația păstrării evidențelor pentru o perioadă de minimum 5 ani și prezentarea acestora, la solicitare, autorităților publice competente. În scopul evitării dublării obligațiilor de raportare și al reducerii sarcinii administrative asupra mediului de afaceri, recomandăm stabilirea unei autorități competente (de exemplu: Agenția de Mediu) pentru prezentarea informațiilor tuturor instanțelor relevante prin platforma de interoperabilitate, în concordanță cu prevederile pct. 44 și 47.
	Se acceptă.
Proiectul a fost modificat.
Agenția de Mediu a fost stabilită drept autoritate competentă pentru prezentarea evidențelor, în vederea evitării dublării obligațiilor de raportare și asigurării coerenței cu pct. 44 și 47 din proiect.

	
	
	La pct.11- norma de la pct. 54, subpct. 11.4 prevede că „obligația de remediere nu aduce atingere interdicției de utilizare a substanțelor respective, iar recuperarea acestora poate fi realizată doar în cazurile reglementate de legislația aplicabilă.” Astfel, pentru asigurarea clarității juridice, recomandăm concretizarea prevederilor prin indicarea expresă a actelor normative relevante.
	Se acceptă.
Proiectul a fost modificat.


	
	
	La pct.14- (pct.81 și 82) se stabilește că, recuperarea substanțelor se efectuează exclusiv de către persoane fizice certificate corespunzător. Astfel, recomandăm introducerea unei referințe exprese la cadrul normativ aplicabil certificării acestora.
Recomandarea este valabilă și pentru pct. 19 și 20 din proiect.
	Se acceptă.
Proiectul a fost modificat.
Cu referire la pct. 20 din proiect, menționăm că în textul actual al pct. 111 trimiterea la HG 483/2019 deja există.

	
	
	La pct.22 – prevederile de la pct. 136 stabilesc solicitarea unui certificat privind natura/compoziția substanțelor și a copiei actului permisiv emis de statul partener. În vederea evitării interpretărilor abuzive, recomandăm detalierea documentelor solicitate cu indicarea expresă a autorității competente.
	Se acceptă.
Proiectul a fost modificat.


	
	
	La pct.24- pct. 145 și 146 instituie obligația prezentării unui certificat de conformitate, verificat de Agenția de Mediu, precum și a copiei declarației de conformitate fără descrierea procedurii de emitere și verificare a acestora.
În acest context, recomandăm: completarea normei cu procedurile de emitere și verificare; completarea Notei de fundamentare cu justificarea necesității instituirii acestor documente, precum și completarea pct. 4.3 din Nota de fundamentare cu date concrete privind estimarea și cuantificarea costurilor, în cadrul evaluării impactului asupra activității de întreprinzător. În forma actuală, prevederile propuse pot genera dificultăți de aplicare și interpretare, fiind necesară revizuirea acestora conform recomandărilor expuse.
	Se acceptă.
Proiectul a fost modificat.
Nota de fundamentare a fost modificată.

	
	
	Suplimentar, în vederea implementării coerente și eficiente a actului normativ, propunem substituirea textului „autoritatea de supraveghere a pieței” cu „Inspectoratul pentru Protecția Mediului”. Obiecția este valabilă pentru întregul text al proiectului. În calitate de argument sunt și prevederile de la pct. 32 din proiect, „28. Controlul de stat în domeniul reducerii substanțelor care distrug stratul de ozon este exercitat de Inspectoratul pentru Protecția Mediului și de Serviciul Vamal în vederea asigurării respectării legislației în domeniu…”.
	S-a luat act.
Prevederile referitoare la atribuțiile autorității de supraveghere a pieței au fost transpuse din Regulamentul (UE) 2024/590 și vizează competențe specifice domeniului supravegherii pieței, care sunt distincte de atribuțiile de control de stat în domeniul protecției mediului.
Măsuri precum retragerea, rechemarea sau interzicerea punerii la dispoziție pe piață a produselor și echipamentelor neconforme țin de domeniul supravegherii pieței și urmează a fi exercitate de autoritatea competentă desemnată în conformitate cu Legea nr. 162/2023 privind supravegherea pieței și conformitatea produselor.
Argumentul invocat prin raportare la pct. 28 din proiect nu justifică modificarea propusă, întrucât atribuțiile Inspectoratului pentru Protecția Mediului privind exercitarea controlului de stat în domeniul reducerii substanțelor care distrug stratul de ozon sunt diferite de atribuțiile autorității de supraveghere a pieței. Aceste mecanisme au obiective, competențe și instrumente juridice distincte și se aplică în mod complementar.
Totodată, utilizarea noțiunii generice „autoritatea de supraveghere a pieței” asigură conformitatea cu cadrul normativ național în materie de supraveghere a pieței, permite identificarea autorității competente potrivit legislației speciale și evită modificarea repetată a actului normativ în cazul reorganizării instituționale sau al redistribuirii competențelor între autoritățile publice.


	
	Consiliul Concurenței
Aviz nr. DJ-06/ 422 - 770 din 14.05.2026
	Lipsa de propuneri și obiecții.
	S-a luat act.

	
	Agenția de Mediu
Aviz nr.08/27/2026 din 13.05.2026
	Agenția de Mediu, consideră necesară asigurarea funcționalității și accesibilității efective a Sistemului informațional automatizat „Registrul produselor chimice plasate pe piața Republicii Moldova” (SIA „REPC”) pentru operatorii economici, anterior instituirii obligației de înregistrare și utilizare obligatorie a acestuia. În acest context, prevederile regulamentului care stabilesc obligativitatea înregistrării și depunerii notificărilor prin intermediul SIA „REPC” urmează a fi aplicate după punerea în funcțiune deplină a sistemului, asigurarea accesului utilizatorilor, precum și operaționalizarea mecanismelor tehnice necesare utilizării acestuia de către agenții economici și Agenție.  Instituirea obligației de utilizare a unui sistem informațional nefuncțional sau inaccesibil operatorilor economici poate genera dificultăți în aplicarea procedurilor administrative și imposibilitatea respectării cerințelor legale de către solicitanți.
	S-a luat act.
Proiectul de lege conține deja garanțiile necesare pentru asigurarea continuității procedurii de notificare în situația în care Sistemul Informațional Automatizat „REPC” nu este funcțional sau nu este disponibil utilizatorilor.
În acest sens, art. 20 din Legea nr. 43/2023 privind gazele fluorurate cu efect de seră, la care face trimitere proiectul, prevede expres posibilitatea transmiterii notificărilor către Agenția de Mediu pe suport de hârtie sau în format electronic în cazul nefuncționării sistemului informațional.
Totodată, instituirea și utilizarea unui mecanism electronic de evidență, monitorizare și raportare a activităților reglementate reprezintă o cerință derivată din actele Uniunii Europene transpuse prin proiect, care impun asigurarea trasabilității substanțelor reglementate, colectarea și gestionarea datelor relevante, precum și exercitarea unui control eficient asupra fluxurilor de substanțe și produse reglementate.
Prin urmare, proiectul nu instituie o obligație imposibil de executat și nu condiționează exercitarea dreptului de a depune notificări exclusiv de funcționarea SIA „REPC”. Soluția propusă asigură atât utilizarea sistemului informațional după operaționalizarea acestuia, cât și continuitatea procedurilor administrative în cazul indisponibilității temporare a sistemului, fără a fi necesară modificarea ulterioară a cadrului legislativ.





